PATVIRTINTA

Akmenės rajono jaunimo ir
suaugusiųjų švietimo centro
direktoriaus 2023 m. sausio 11 d. įsakymu Nr. V-3

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO
2023 METŲ VEIKLOS PLANAS**

**I SKYRIUS**

**BENDROS ŽINIOS APIE CENTRĄ**

Akmenės rajono jaunimo ir suaugusiųjų švietimo centras (toliau – Centras) – įstaiga, kurioje jaunimas ir suaugusieji gali įgyti pagrindinių bendrojo lavinimo žinių ir įgūdžių pagal suaugusiųjų pagrindinio, vidurinio, socialinių įgūdžių ugdymo programas, pirminio ir tęstinio profesinio mokymo bei kvalifikacijos tobulinimo programas.

***Vizija.*** Visi klientai vertina paslaugas ne mažiau kaip 8.

**Misija**. Mokyti, ugdyti, padėti žmogui keistis.

**Tikslai**:

* Ne mažiau kaip 80 proc. mokinių pageidauja mokytis.
* Neformaliojo ugdymo renginių skaičiaus didinimas 10 procentų kasmet.
* Bendruomenės narių profesinio veiklumo padidinimas apie 50 proc.

***Vertybės.***

* Atvirumas kitokiam požiūriui, pozityvioms iniciatyvoms, dialogui, bendradarbiavimui, naujovėms.
* Kūrybingumas įgyvendinant vertingas idėjas, iššūkius priimant, kaip naujas galimybes savo sėkmei kurti.
* Profesionalumas.
* Bendradarbiavimas.
* Asmeninė ir socialinė atsakomybė.

***Prioritetai:***

* Nuotolinio mokymo aplinkos modernizavimas, skiriant ypatingą dėmesį mokytojų tobulėjimui, mokinių fizinei ir psichinei sveikatai ir bendruomenės socialiniam emociniam ugdymui.
* Saugios ir pozityvios ugdymo(si) aplinkos kūrimas.

Centre vykdomos veiklos tenkina besimokančiųjų mokymosi poreikius, formuoja jų moralines-dorovines vertybes, profesines nuostatas.

**1 veikla** – jaunimo ir suaugusiųjų bendrasis formalusis ugdymas.

2022 m. rugsėjo 1 d. duomenimis;

|  |  |
| --- | --- |
|  | **2022-2023 m. m.** |
| Mokinių skaičius | 358 |
| Klasių komplektai | 16 |
| Mokiniai iki 18 metų | 40 |
| Mokiniai, turintys spec. poreikių | 16 |
| Nemokamai maitinami mokiniai | 5 |

Dėl per mažo jaunimo klasėms tinkamų mokinių skaičiaus 2022–2023 m. nesuformuotas nė vienas jaunimo klasės komplektas.

Suformuotas vienas socialinių įgūdžių ugdymo klasės komplektas (I-III mokymo metai). Šios klasės mokiniai mokosi kasdieniu būdu penkias dienas per savaitę pagal sudarytą tvarkaraštį.

|  |  |
| --- | --- |
| **Klasė** | **Mokinių skaičius** |
| Socialinių įgūdžių ugdymo klasė (I-III mokymo metai) | 8 |

Šioje klasėje mokosi ir sėkmingai į bendruomenę bei darbo rinką integruojasi specialiųjų ugdymosi poreikių turintis jaunimas, dešimt klasių baigęs pagal individualizuotą ugdymo(si) programą. Socialinių įgūdžių ugdymo klasės tikslas – sudaryti sąlygas mokiniui siekti asmeninės brandos, formuoti integralius kompetencijų pagrindus, ypatingą dėmesį skiriant socialinių–emocinių kompetencijų ugdymui, gyvenimo įgūdžių ir pozityvių santykių su savimi ir kitais žmonėmis formavimui, padėti apsispręsti dėl tolesnio mokymosi siekių, profesinės veiklos kelio, gyvenimo bendruomenėje įprasminimo būdų ir pasirengti socialinei integracijai.

Pagal suaugusiųjų pagrindinio ir vidurinio ugdymo programas mokosi 358 mokiniai, gyvenantys įvairiuose Lietuvos regionuose, Europos Sąjungos ir kitose valstybėse.

|  |  |  |
| --- | --- | --- |
| **Klasė** | **Mokinių skaičius** | **Bendras mokinių skaičius** |
| 7 klasė (1 komplektas) | 13 | 350 |
| 8 klasė (1 komplektas) | 15 |
| 9 klasė (1 komplektas) | 25 |
| 10B, 10C, 10D klasės (trys komplektai) | 71 |
| IIIB, IIIC, IIID, IIIE klasės (keturi komplektai) | 112 |
| IVB, IVD, IVC, IVE klasės (keturi komplektai) | 108 |
| Išlyginamoji klasė | 6 |

Suaugusiųjų nuotolinis grupinis mokymas per Adobe Connect programą vyksta pirmadienį-trečiadienį pagal sudarytą vaizdo konsultacijų tvarkaraštį (nuo 2023 m. rugsėjo 1 d. grupinių konsultacijų vykdymo laikas gali keistis). Suaugusiųjų nuotolinis grupinis mokymas virtualioje mokymo(si) aplinkoje Moodle vyksta mokiniams patogiu metu ir patogioje vietoje.

Bendruoju ugdymu siekiama susitelkti į nepilnamečio ir suaugusio mokinio asmenybės ugdymą, į jo paties aktyvų, sąmoningą mokymąsi, asmeninę pažangą, suteikiant mokiniui tinkamą paramą, kad jis išsiugdytų gyvenimui svarbių ir reikalingų kompetencijų.

**2 veikla.** Kvalifikacijos tobulinimas – viena iš pagrindinių Centro veiklų, kuri akredituota jau nuo 2008 metų. Kvalifikacijos tobulinimo veiklos tikslas – sudaryti sąlygas rajono pedagogams bei kitiems bendruomenės nariams tobulinti bendrąsias ir profesines kompetencijas. Populiariausios kvalifikacijos tobulinimo veiklos formos – seminarai, mokymai, kursai organizuojami įvairiose rajono ugdymo įstaigose bei virtualioje aplinkoje. Centras siūlo rajono bendruomenės nariams26 kvalifikacijos tobulinimo programas, prilygintas akredituotoms, pagal kurias organizuojami renginiai.

Nuo 2008 metų pradėta vykdyti rajono pedagogų metodinė veikla, kuria siekiama aktyvinti rajono pedagogų metodinių būrelių veiklą, ieškant naujų būdų ir metodų skleisti gerąją darbo patirtį. Rajone veikia 22 metodiniai būreliai.

**3 veikla** – profesinis pirminis ir tęstinis (formalusis ir neformalusis) mokymas. Centras rajono bendruomenei siūlo 7 licencijuotas formaliojo mokymo profesinio mokymo programas ir 29 šių programų modulius bei 2 (virėjo ir socialinio darbuotojo padėjėjo) pirminio profesinio mokymo programas. Teorinė mokymo dalis vykdoma kontaktiniu ir/ar nuotoliniu būdu. Formalusis ir neformalusis profesinis mokymas vykdomas bendradarbiaujant su Lietuvos užimtumo tarnybomis, švietimo įstaigomis, socialiniais partneriais, verslo įmonėmis ir organizacijomis.

|  |  |  |
| --- | --- | --- |
| **Eil. Nr.** | **Valstybinis kodas** | **Programos pavadinimas** |
| 1. | T32073211 | Dailidės modulinė profesinio mokymo programa |
| 2. | T32101202 | Kirpėjo modulinė profesinio mokymo programa |
| 3. | T32072202 | Medienos apdirbimo staklininko modulinė profesinio mokymo programa |
| 4. | T32073202 | Mūrininko modulinė profesinio mokymo programa |
| 5. | T32072302 | Siuvėjo modulinė profesinio mokymo programa |
| 6. | T32072201 | Staliaus modulinė profesinio mokymo programa |
| 7. | T21101303 | Virėjo modulinė profesinio mokymo programa |

**Kitos veiklos:**

1. Centras atsakingas už rajono mokinių dalykinių olimpiadų, konkursų ir kitų renginių organizavimą. Šios veiklos tikslas – sudaryti sąlygas aukštą motyvaciją turinčių mokinių gabumams ir kūrybiškumui atsiskleisti.
2. Valstybinės kalbos mokėjimo ir Lietuvos Respublikos Konstitucijos pagrindų egzaminų vykdymas. Vedamos lietuvių kalbos pamokos užsienio piliečiams, pageidaujantiems gyventi ir dirbti Lietuvoje. Išlaikius egzaminą, išduodamas atitinkamos formos pažymėjimas.
3. Centras, kaip informavimo ir konsultavimo taškas, dalyvauja Europos informacinių paslaugų tinklo jaunimui Eurodesk veiklose, gauna unikalią prieigą prie informacijos apie jaunimo mobilumą ir ES teikiamas galimybes jauniems žmonėms.
4. Centras atnaujino savanorių priėmimo veiklą: vėl kviečia 14-29 m. jaunimą savanoriauti, vykdant Centro veiklas.
5. Akmenės rajono jaunimo ir suaugusiųjų švietimo centre pradėjo dirbti trys profesinio orientavimo specialistai, kurių tikslas – teikti karjeros ugdymo(si) paslaugas Akmenės rajono mokyklose.
6. Centre veikia Trečiojo amžiaus universitetas (toliau – TAU), kuris įgyvendina neformalią vyresnio amžiaus žmonių mokymosi visą gyvenimą strategiją, sprendžia pagyvenusių žmonių užimtumo problemas.
7. Nuo 2016 m. sausio 1 d. prijungti Agluonų ir Kairiškių daugiafunkciai centrai, kuriuose intensyviai vyksta darbas su šių kaimų bendruomenėmis. Ypatingas dėmesys yra skiriamas 14-29 m. jaunimui, siekiant spręsti jaunimo užimtumo ir integracijos į darbo rinką klausimus, skatinti jaunimo verslumą, plėtoti jaunimo neformalųjį švietimą ir stiprinti formaliojo bei neformaliojo švietimo bei ugdymo sąsajas, plėtoti informavimo ir konsultavimo paslaugas.
8. Kasmet TAU sėkmingai dalyvauja Akmenės rajono savivaldybės visuomenės sveikatos rėmimo specialiosios programos ir neformaliojo suaugusiųjų švietimo ir tęstinio mokymosi programos konkursuose.
9. Centras glaudžiai bendradarbiauja su Akmenės ir kitų Lietuvos rajonų įvairių suinteresuotų institucijų atstovais, darbdaviais.

**Centro savivalda**:

1. Centro taryba,
2. Mokytojų taryba,
3. Mokytojų ir klasių vadovų metodinės grupės,
4. Vaiko gerovės komisija.

**Centro darbuotojai**:

1. Vadovai ir kiti administracijos darbuotojai,
2. Pedagogai,
3. Švietimo pagalbos specialistai,
4. Ūkį aptarnaujantys darbuotojai.

2022 m. rugsėjo 1 d. duomenimis:

|  |  |
| --- | --- |
|  | **2022-2023 m. m.** |
| Vadovai (direktorius, jo pavaduotojai, susiję su ugdymu)  | 3 |
| Kiti administracijos nariai(direktoriaus pavaduotojas ūkio reikalams, raštvedys, kompiuterių sistemos inžinierius, kompiuterininkas). | 4 |
| Pedagogai (profesionalūs pedagogai, dirbantys su mokiniais pagal tam tikras mokymo programas) | 28 |
| Švietimo pagalbos specialistai(socialinis pedagogas, specialusis pedagogas, specialusis pedagogas-logopedas) bibliotekininkas, karjeros specialistas) | 7 |
| Kiti pedagoginiai darbuotojai (mokytojas konsultantas, klasių kuratorius, neformaliojo (papildomojo) ugdymo mokytojas) | 5 |
| Ūkį aptarnaujantys darbuotojai(valytoja, pastato prižiūrėtojas, budėtojas ir kt.) | 12 |

*Centro finansavimas.*

Nuo 2022 m. gegužės 1 d. buhalterinė apskaita vykdoma centralizuotai. Apskaita vykdoma vadovaujantis Lietuvos Respublikos buhalterinės apskaitos įstatymu ir kitais teisės aktais. Centras išlaikomas iš savivaldybės biudžeto pagal asignavimų valdytojo patvirtintą sąmatą, gali turėti nebiudžetinių lėšų, kurias sudaro: patalpų nuoma, fizinių ir juridinių asmenų parama ar labdara, pajamos, gautos už neformalųjį suaugusiųjų švietimą, kursus, projektinės lėšos. Centras pagal Lietuvos Respublikos labdaros ir paramos įstatymą turi teisę gauti 1,2 proc. nuo pajamų mokesčio sumos.

*Materialinė bazė*

Centro turtas yra žemė, pastatai, inventorius, mokymo priemonės, finansiniai ištekliai, valdomi patikėjimo teise. Patikėjimo teise turimu turtu Centras disponuoja įstatymų ir savivaldybės sprendimų nustatyta tvarka,

Triaukštis Centro pastatas baigtas renovuoti 2009 metais. Dabartinė pastato būklė gera. Bendras patalpų plotas 1692,11 m2, iš kurių klasės – 579,93 m2, biblioteka – 62,87 m2, auditorija – 96,89 m2, koridoriai ir laiptinės – 380,01 m2.

Pastato inžinerinės sistemos – centrinis šildymas iš centralizuotų sistemų, miesto vandentiekis ir kanalizacija, elektra, telefonas, internetas. Pastatas iš dalies pritaikytas žmonių su negalia poreikiams tenkinti.

Patikėjimo teise Centrui priskirti Agluonų ir Kairiškių daugiafunkciai centrai.

**II SKYRIUS**

**CENTRO METINIAI VEIKLOS TIKSLAI, UŽDAVINIAI, VERTINIMO KRITERIJAI**

|  |
| --- |
| **I TIKSLAS. Ne mažiau kaip 80 proc. mokinių pageidauja mokytis.** |
| * 1. *Skatinti mokytojus nuolat profesiškai tobulėti.*
 |
| Priemonės | Pasiekimo rodiklis | Vykdymo Laikas | Kiekybiniai rodikliai | Atsakingi vykdytojai  |
| Centro bendruomenės dalyvavimas įvairiuose metodiniuose užsiėmimuose, seminaruose, kursuose | Centro bendruomenė tobulins profesines ir bendrąsias kompetencijas | 2023 m. | 100 proc. pedagogai dalyvaus ne mažiau 1 kvalifikacijos tobulinimo renginyje | Direktorius, direktoriaus pavaduotojas ugdymui. |
| *1.2. Stiprinti mokymosi motyvaciją atnaujinant ir modernizuojant mokymo(si) aplinką, sudominant mokomuoju dalyku, parinkus mokymo metodus, skatinančius mokinių aktyvumą ir bendradarbiavimą* |
| Adobe Connect programa pakeista į kitą alternatyvią programą | Atnaujintų skaitmeninių mokymosi aplinkų skaičius | 2023 m. | Pakeista Adobe Connect programa | Administracija, Mokytojų taryba |
| Ugdymo aplinkos pritaikymas pasirengiant kokybiškam UTA įgyvendinimui | Atnaujinta virtuali ugdymo aplinka (vadovėliai, IT įranga, mokymo priemonės ir kt.) | 2023 m.  | 100 proc. atnaujintas skaitmeninis turinys, vadovėliai, IT įranga, mokymo priemonės ir kt. | Administracija, dalykų mokytojai, kompiuterinin-kas  |
| Specialiųjų poreikių turinčių mokinių ugdymo sistemos tobulinimas | Specialiųjų poreikių turinčių mokinių poreikiams mokymosi aplinkos gerinimas | 2023 m. | Nauji specialistai, naujų metodinių priemonių įsigijimas | Administracija, Mokytojų taryba, mokytojų metodinė grupė |
| Mokinių pasiekimų ir pažangos stebėjimo vykdymas | Padėti mokiniams siekti asmeninės pažangos, bendradarbiauti pildant „Mokinio individualios pažangos įsivertinimo lenteles“, jas aptarti su mokiniais ir klasių vadovais | 2023 m. | 5 proc.  | Klasių vadovai, administracija |

|  |  |  |  |  |
| --- | --- | --- | --- | --- |
| 2023–2024 ir 2024–2025 m. m. ugdymo plano rengimas pritaikant UTA | Parengtas 2023–2024 ir 2024–2025 m. m. ugdymo planas pritaikant UTA | 2023 m. | Parengtas dviejų metų ufdymo planas | Direktorius,direktoriaus pavaduotojas ugdymui, metodinės grupės |
| * 1. *Atsižvelgti į mokinio reikmes ir tikslus, pasirūpinti mokinio emociniu saugumu Centre ir virtualioje aplinkoje bei įkvėpti jį siekti užsibrėžtų tikslų.*
 |
| Teigiamo mikroklimato, palankios psichologinės atmosferos, pozityvių mokytojų ir mokinių tarpusavio santykių kūrimas | Teigiamas Centro mikroklimatas tiesiogiai įtakos mokinio asmenybę, socialinę ir psichologinę jo raidą, užtikrins emocinį stabilumą, fizinę ir psichinę sveikatą | 2023 m. | Atlikti ne mažiau 1 apklausą | Administracija, Mokytojų taryba |
| Prevencinių programų vykdymas, siekiant sukurti saugią mokiniui mokymosi aplinką | Saugios ir emociškai stabilios aplinkos kūrimas padės pagerinti mokinių mokymosi motyvaciją | 2023 m. | Organizuoti Centre ne mažiau 1 prevencinę dieną per pusmetį | Administracija, Vaiko gerovės komisija |
| Operatyvus pedagoginės, psichologinės, socialinės, pagalbos teikimas mokiniui pagal poreikį | Operatyviai reaguojama į Centre įvykusias kritines situacijas, pagal poreikį skubiai suteikiama pagalba mokiniui | 2023 m. | Pedagoginės, psichologinės, socialinės, pagalbos teikimas mokiniui pagal poreikį (VGK protokolai) | Administracija, Vaiko gerovės komisija |
| Neformaliojo ugdymo renginių organizavimas | Stengiamasi ugdyti asmenybę, gebančią tapti aktyviu visuomenės nariu, tenkinami mokinių pažinimo, lavinimosi, saviraiškos ir savirealizacijos poreikiai, mokiniai mokomi turiningai ir prasmingai praleisti laisvalaikį | 2023 m | Organizuoti svarbiausių kalendorinių ir švenčių kitų dienų paminėjimą | Centro administracija, neformaliojo ugdymo organizatorius, būrelių mokytojai |

|  |
| --- |
| *1.4. Stiprinti šeimos bei mokytojų daromą įtaką mokiniui.* |
| Bendravimas su nepažangaus, elgesio problemų turinčio mokinio šeima, socialines paslaugas šeimai teikiančiais specialistais sprendžiant mokymosi problemas | Bendraujama su nepažangaus, elgesio problemų turinčio mokinio šeima, bendradarbiaujama su socialiniais darbuotojais ir kitais suinteresuotais asmenimis | 2023 m | Organizuoti VGK posėdžius, skirtus mokinių ugdymosi problemoms spręsti (VGK protokolai) | Administracija, VGK, socialinis pedagogas, klasės vadovas |
| **II TIKSLAS. Neformaliojo ugdymo renginių skaičiaus didinimas 10 procentų kasmet.** |
| 2.1. *Tirti pedagogų ir kitų bendruomenės narių kvalifikacijos tobulinimo poreikius, užtikrinti ir išsiaiškinti grįžtamąjį ryšį.* |
| Rajono pedagogų kvalifikacijos tobulinimo(si) poreikio tyrimas | Kvalifikacijos tobulinimo(si) poreikių išsiaiškinimas: rajono pedagogų pastabos, pageidavimai, pasiūlymai | 2023 m. | Atlikti ne mažiau 1 apklausą | Už kvalifikacijos tobulinimą atsakingas Centro darbuotojas |
| 2.2. *Analizuoti paslaugų ir kvalifikacijos tobulinimo renginių kokybę bei veiksmingumą pedagogų ir kitų bendruomenės narių profesinei veiklai, numatyti veiklos tobulinimo aspektus.* |
| Renginių kokybės vertinimas, vykdant dalyvių bei lektorių anketines apklausas po renginių.Tyrimo rezultatų bendruomenei apibendrinimas ir pristatymas. | Išanalizuota paslaugų ir kvalifikacijos tobulinimo renginių kokybė bei veiksmingumas  | 2023 m. | Vykdyti dalyvių apklausas pasibaigus kvalifikacijos tobulinimo renginiui ir jas analizuoti | Už kvalifikacijos tobulinimą atsakingas Centro darbuotojas |
| 2.3*. Ieškoti naujų būdų ir šiuolaikiškų metodų, įgalinančių tobulinti suaugusiųjų švietimą stiprinti mokymosi visą gyvenimą nuostatą*. |
| Kvalifikacijos tobulinimo veiklos vykdymas kontaktiniu ir nuotoliniu būdu | Kvalifikacijos tobulinimo renginiai vykdomi dalyviams patogiausiu būdu, siekiant taupyti dalyvių laiką, finansines lėšas ir šalinti susisiekimo problemas | 2023 m. | Organizuotų kvalifikacijos tobulinimo renginių skaičius ir būdai | Už kvalifikacijos tobulinimą atsakingas Centro darbuotojas |
| Institucinio ir nacionalinio lygio kvalifikacijos tobulinimo programų rengimas ir vykdymas | Parengtos ir vykdomos institucinio ir nacionalinio lygio kvalifikacijos tobulinimo programos | 2023 m. | Parengti ne mažiau 1 kvalifikacijos tobulinimo programą | Už kvalifikacijos tobulinimą atsakingas Centro darbuotojas, dalykų mokytojai |
| Mokytojų ir mokyklų metodinės veiklos partnerystės tinklų rajone plėtojimas | Skatinama mokytojų ir mokyklų metodinės veiklos partnerystė | 2023 m. | Organizuotų rajono pedagogų metodinių užsiėmimų skaičius | Už kvalifikacijos tobulinimą atsakingas Centro darbuotojas, rajono pedagogai |
| Konsultacinės ir informacinės pagalbos rajono bendruomenės nariams teikimas | Teikiama konsultacinė ir informacinė pagalba rajono bendruomenės nariams | 2023 m. | Konsultuoti interesantus pagal poreikį | Už kvalifikacijos tobulinimą atsakingas Centro darbuotojas, rajono bendruomenės nariai |
| Rajono bendruomenės narių autorinių, kūrybinių parodų rengimas | Skatinamos ir organizuojamos autorinės, kūrybinės parodos | 2023 m. | Organizuoti ne mažiau 1 parodą | Už kvalifikacijos tobulinimą atsakingas Centro darbuotojas, rajono bendruomenės nariai |
| Metodinių-praktinių konferencijų organizavimas | Organizuojamos metodinės-praktinės konferencijos | 2023 m. | Organizuoti bent 1 konferenciją | Už kvalifikacijos tobulinimą atsakingas Centro darbuotojas, rajono bendruomenės nariai |
| **III TIKSLAS. Bendruomenės narių profesinio veiklumo padidinimas apie 50 proc.** |
| *3.1. Padėti asmenims įgyti kompetencijų ir (ar) kvalifikaciją, atitinkančią šiuolaikinį kultūros bei technologijų lygį ir padedančią jiems įsitvirtinti bei sėkmingai konkuruoti tolydžiai kintančioje darbo rinkoje.* |
| Profesinio mokymo turinio atnaujinimas, naujų mokymo programų rengimas ir vykdymas | Licencijuotų formaliojo mokymo programų skaičius | 2023 m. | Atnaujinti bent 1 profesinio mokymo programą | Direktorius,direktoriaus pavaduotojas ugdymui, profesijos mokytojai |

|  |  |  |  |  |
| --- | --- | --- | --- | --- |
| Palankių profesinio mokymo organizavimo ir vykdymo sąlygų sudarymas | Naujos mokymo priemonės | 2023 m. | Papildyti profesinio mokymo praktinę bazę | Direktorius,direktoriaus pavaduotojas ugdymui, profesijos mokytojai, darbdaviai |
| Profesinio mokymo turinio ir formų pasirinkimo galimybių sudarymas | Siūlomų/ laisvai pasirenkamų profesinio mokymo programų skaičius. Mokinių, pasirinkusių profesinio mokymo programas, skaičius | 2023 m. | Mokymų skaičius.Mokinių, dalyvavusių profesiniame mokyme, skaičius | Direktoriaus pavaduotojas ugdymui, profesijos mokytojai, darbdaviai |
| 3.2.*Perteikti technologijų, ekonomikos ir verslo kultūros pagrindus, būtinus šalies ūkio pažangai, konkurencingumui ir darniai raidai laiduoti.* |
| Profesijos mokytojų darbo vietų aprūpinimas kompiuterine, programine įranga | Profesijos mokytojų darbo vietų, aprūpintų IT, skaičius | 2023 m. | Profesijos mokytojai aprūpinti kompiuteriais ir kita reikalinga programine įranga | Direktorius,direktoriaus pavaduotojas ugdymui, direktoriaus pavaduotojas ūkio reikalams |
| Profesijos mokytojų skatinimas tobulinti turimas kompetencijas | Profesijos mokytojų, dalyvavusių kvalifikacijos tobulinimo renginiuose, skaičius | 2023 m. | Dalyvauti bent 1 kvalifikacijos tobulinimo renginyje | Direktoriaus pavaduotojas ugdymui |
| Metodinės ir mokymo medžiagos atnaujinimas | Atnaujinti metodinę ir mokymo medžiagą  | 2023 m. | Atnaujintų priemonių ir programų skaičius | Direktoriaus pavaduotojas ugdymui, profesijos mokytojai |
| *3.3. Stiprinti ryšius ir bendradarbiavimą su esamais ir potencialiais darbdaviais, didinant gyventojų užimtumą.* |
| Bendradarbiavimas su socialiniais partneriais, siekiant ištirti darbo rinkos poreikius | Bendradarbiaujama su socialiniais partneriais, siekiant ištirti darbo rinkos poreikius | 2023 m. | Sutarčių su socialiniais partneriais skaičius. Įsidarbinusių mokinių, skaičius. | Direktorius, direktoriaus pavaduotojas ugdymui |
| Mokinių, darbdavių ir socialinių partnerių informavimo sistemos tobulinimas ir plėtojimas | Informacijos apie profesinį mokymą sklaida ir viešinimas | 2023 m. | Profesinio mokymo viešinimo šaltiniai | Direktoriaus pavaduotojas ugdymui, darbdaviai |

|  |
| --- |
| * 1. *Stiprinti ir skatinti rajono gyventojų sėkmingą integraciją į vietos bendruomenes, socialinį gyvenimą, darbo rinką.*
 |
| Paslaugų kokybės ir prieinamumo atsižvelgiant į bendruomenės narių poreikius, pastabas ir pasiūlymus, gerinimas | Reaguojama į bendruomenės narių poreikius, pastabas ir pasiūlymus ir tokiu būdu gerinama paslaugų kokybė | 2023 m. | Atlikti ne mažiau 1 apklausą | Direktoriaus pavaduotojas ugdymui |
| Socialinės, pedagoginės, psichologinės pagalbos teikimas ir profesinis informavimas | Mokinių, kuriems suteikta socialinė, pedagoginė pagalba, skaičius | 2023 m. | Teikti pagalbą pagal poreikį | Direktoriaus pavaduotojas ugdymui |

**III SKYRIUS**

**PLANO ĮGYVENDINIMAS, STEBĖSENA IR PRIEŽIŪRA**

Centras veiklą planuoja pagal metinį veiklos planą. Ugdymo procesas planuojamas pagal patvirtintus LR Švietimo, mokslo ir sporto ministerijos bendruosius ugdymo planus. Centro taryba, Mokytojų taryba, mokytojų metodinė grupė, VGK, atestacijos komisija, švietimo pagalbos specialistai dirba pagal metinius veiklos planus. Kasmet yra sudaromas Centro neformaliojo ugdymo renginių planas. Mokytojai planuoja ugdomąją veiklą, rengdami ilgalaikius privalomųjų ir pasirenkamųjų mokomųjų dalykų, dalykų modulių planus, neformaliojo ugdymo užsiėmimų programas. Rajono pedagogų kvalifikacijos tobulinimo veikla vykdoma pagal perspektyvinę veiklos programą.

Finansinę ir ūkinę veiklą Centras planuoja, rengdamas krepšelio, aplinkos, specialiųjų ir 1,2% paramos lėšų panaudojimo sąmatas. Apie jų vykdymą informuojami darbuotojai ir mokiniai.

Įstaigos veiklos kontrolė vykdoma pagal metiniame veiklos plane numatytas kryptis: ugdymo turinį, mokymo(si) pasiekimus ir kt. Vidinį veiklos įsivertinimą atlieka Centro pedagogai. Įstaigos finansinę veiklą kontroliuoja Centro direktorius. Įstaigos veiklų vykdymą stebi ir prižiūri Akmenės rajono savivaldybės švietimo, kultūros ir sporto skyrius. Bendrosios švietimo politikos vykdymą prižiūri LR Švietimo, mokslo ir sporto ministerija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Akmenės rajono jaunimo ir
suaugusiųjų švietimo centro

taryboje (2023-01-09 protokoliniu
nutarimu Nr. 1S-1)